Ifølge den irske historikeren Donnchadh Ó Corráin er den eneste etterrettelige kilden til informasjon om Turgeis innførselen i Ulster-annalene for året 845 (AU 845.8). Turgeis er nevnt i flere andre annaler, blant andre og . Disse er imidlertid senere innskudd basert på enten CGG, Gerald av Wales' eller av Jocelin. AU 845.8 lyder «Turges ble tatt til fange av Máel Sechnaill, og Turges ble etterpå druknet i Loch Uair» «Máel Sechnaill» er Máel Sechnaill mac Maíl Ruanaid, leder for Clann Cholmain og konge av Mide, senere overkonge i Irland, mens «Loch Uair» er Loch Owel. Dette er bare andre gang en vikingleder nevnes med navn i annalene. Den første som nevnes, var Saxolb i 837. Saxolb kalles «høvding over de fremmede», og selv om Turgeis ikke gis noen tittel, er bare det faktum at hans død omtales, en indikasjon på at irene regnet ham som en betydelig anfører. Han kan ha vært leder for vikingene som i 845 reiste en borg ved Lough Ree og ifølge Ulster-annalene plyndret Connacht og Mide, blant annet klostrene Clonmacnoise og Terryglas.